stanford-oval/wikipedia huggingface dataset:
John Compton

John Compton
John George Melvin Compton (26. huhtikuuta 1925 Canouan, Saint Vincent ja Grenadiinit – 7. syyskuuta 2007 Castries) oli Saint Lucian kolminkertainen pääministeri.
Compton toimi Saint Lucian pääministerinä vuosina 1964–1979, 1982–1996 ja joulukuusta 2006 kuolemaansa asti. Hän johti Yhdistynyttä työväenpuoluetta vuosina 1964–1996 ja jälleen vuodesta 2005.
Compton oli myös viimeisen hallituksensa talousministeri. Toukokuussa 2007 hän päätyi New Yorkissa sairaalahoitoon  kärsittyään aivoverenkiertohäiriön, joka jätti hänet liikuntavammaiseksi. Heinäkuussa 2007 hänen ilmoitettiin eroavan vuoden loppuun; 26. elokuuta hengitysvaikeudet veivät hänet sairaalaan, ja 1. syyskuuta hänet vietiin Martiniquelle saamaan hoitoa. Hän kuoli uusiutuneen aivoverenkiertohäiriönsä komplikaatioihin 82-vuotiaana 7. syyskuuta 2007.
John Condon

| Mitalit> Maa:   Yhdistynyt kuningaskunta.Miesten nyrkkeily. Olympialaiset  | Mitalit> Maa:   Yhdistynyt kuningaskunta.Miesten nyrkkeily. Olympialaiset  | Mitalit> Maa:   Yhdistynyt kuningaskunta.Miesten nyrkkeily. Olympialaiset  | Maa:   Yhdistynyt kuningaskunta> Miesten nyrkkeily. |
| --- | --- | --- | --- |
|  Hopeaa | Lontoo 1908 | kääpiösarja |  |
John ("Johnny") Condon (28. helmikuuta 1889 Shoreditch, East End, Lontoo – 21. helmikuuta 1919 Shoreditch, East End, Lontoo) oli brittiläinen nyrkkeilijä. Hän kilpaili vuoden 1908 kesäolympialaisissa Lontoossa ja sai siellä hopeamitalin miesten kääpiösarjassa.
John Conyers

John Conyers.
John Conyers, Jr. (16. toukokuuta 1929 Detroit, Michigan – 27. lokakuuta 2019) oli yhdysvaltalainen demokraattisen puolueen poliitikko. Hän istui Yhdysvaltain edustajainhuoneessa Michiganista yhtämittaisesti vuodesta 1965 aina joulukuuhun 2017 saakka, jolloin hän erosi virastaan. Ero liittyi Convyersin entisten naispuolisten avustajien esittämiin ahdistelusyytöksiin, jotka Convyers itse kiisti. Convyers oli erotessaan pisimpään kongressiedustajana toiminut edustaja.
Conyers valmistui Northwestern High Schoolista Detroitissa. Hän sai myöhemmin Bachelor of Artsin ja Bachelor of Laws arvot Wayne State Universitystä. Ennen kongressiin pääsemistään hän oli toiminut avustajana edustaja John Dingellille.
Conyers oli Richard Nixonin vihollisten listan kolmantenatoista nimenä.
James Tiptree Jr.

| James Tiptree Jr> .Alice Hastings Bradley |
| --- | --- |
 Alice Sheldon, tammikuu 1946
Henkilötiedot
Koko nimi:  Alice Bradley Sheldon
Syntynyt: 1915-8-2424. elokuuta 1915 Chicago. Illinois, Yhdysvallat
Kuollut: 19. toukokuuta 1987 (71 vuotta) McLean, Virginia, Yhdysvallat
Kansalaisuus:   Yhdysvallat
Puoliso:  Huntington D. Sheldon (1945–1987)
Kirjailija
Salanimi: Raccoona Sheldon
Äidinkieli: englanti
Tyylilajit:  Science fiction
 Nimikirjoitus
Aiheesta muualla
Löydä lisää kirjailijoitaKirjallisuuden teemasivulta
James Tiptree Jr. (oikea nimi Alice Bradley Sheldon, 1915 Chicago, Illinois – 1987 McLean, Virginia) oli yhdysvaltalainen tieteiskirjailija. Sheldon tunnetaan novelleistaan, joiden parhaimmisto on koottu kokoelmaan Her Smoke Rose Up Forever (1990). Häneltä on suomennettu romaani Hävittäjä (1978).
Vuonna 1991 perustettiin hänen nimeään kantava James Tiptree, Jr. -palkinto. Palkinnon nimi muutettiin Otherwise-palkinnoksi 2019.
Aiheesta muualla

Leena Peltonen: Hävittäjä. Aikakone 3/1990.
Jelena Obraztsova

Jelena Obraztsova vieraana Kremlissä vuonna 2000.
Jelena Vasiljevna Obraztsova (ven. Елена Васильевна Образцова; 7. heinäkuuta 1939 Leningrad, Neuvostoliitto – 12. tammikuuta 2015 Leipzig, Saksa) oli venäläinen mezzosopraano.
Obraztsova syntyi Leningradissa ja eli lapsuutensa sodan varjoissa. Myöhemmässä vaiheessa alkoivat kyteä haaveet oopperatähden urasta, ja nuori laulaja lähti Pietarin konservatorioon. Hän voitti kansainvälisen Tšaikovski-laulukilpailun vuonna 1960 ja teki oopperadebyyttinsä Bolšoissa kaudella 1964–1965. Silloin hän esitti Marinan roolin Modest Musorgskin oopperassa Boris Godunov.
Obraztsova saavutti mainetta myös kotimaansa ulkopuolella esimerkiksi La Scalassa, Carnegie Hallissa ja Metropolitan-oopperassa. Hän tulkitsi muiden muassa Prokofjevia, Massenet’ta, Bizet’tä, Verdiä ja Saint-Saënsia.
Obraztsovasta tehtiin Venäjän kansantaiteilija vuonna 1973, ja hänelle myönnettiin Leninin palkinto 1976.
Obraztsova kuoli 12. tammikuuta 2015 Saksassa, jonne hän oli muuttanut terveyssyistä.
Aiheesta muualla

Kuvia tai muita tiedostoja aiheesta Jelena Obraztsova Wikimedia Commonsissa
John Connelly

John Connelly vuonna 1959.
John Michael Connelly (18. heinäkuuta 1938 St. Helens – 25. lokakuuta 2012 Barrowford) oli englantilainen jalkapalloilija.
Connelly aloitti ammattilaisuransa Burnleyssa. Vuonna 1964 hän siirtyi Manchester Unitediin, jonka paidassa hän teki 35 maalia. Kahden vuoden kuluttua hänet myytiin taas: tällä kertaa Blackburniin. Uransa Connelly lopetti vuonna 1973 Buryssa.
Englannin maajoukkuetta Connelly edusti uransa aikana 20 kertaa tehden seitsemän maalia. Connelly edusti Englantia vuoden 1962 MM-kisoissa. Hän kuului myös maailmanmestaruuden voittaneeseen MM-ryhmään vuoden 1966 kotikisoissa.
Jalkapallouransa jälkeen Connelly johti Connelly’s Plaice -nimistä fish and chips -ravintolaa Brierfieldissä.
Jean-Baptiste Vivien de Châteaubrun

Jean-Baptiste Vivien de Châteaubrun (1686 Angoulême – 16. helmikuuta 1775 Angoulême) oli ranskalainen näytelmäkirjailija ja Ranskan akatemian jäsen.
Châteaubrun oli Orléansin herttuan Louis-Philippen suojatti, ensiksi kotiopettajana ja myöhemmin hovimestarina. Hän kirjoitti ensimmäisen näytelmänsä Mahomet second, mutta koska ei halunnut olla suojelijalleen epämieluisa, hän vaikeni 40 vuoden ajaksi. Neiti Clairon, aikansa tunnetuin näyttelijä, esitti Châteaubrunin tragedian Les Tryennes pääroolin. Lisäksi hän kirjoitti kaksi muutakin näytelmää, Antigone ja Ajax, mutta hän teki virheen kirjoittaessaan ne käärepaperille. Sen takia hänen elämäntyönsä tuhoutui, sillä hänen palvelijansa kääri siihen vasikanpaistin. Nykypäiviin on säilynyt hänen teoksensa Les Troyennes (1734).
Hänet valittiin Ranskan akatemian jäseneksi 22. maaliskuuta 1755 edesmenneen Charles-Louis de Secondat de Montesquieun tilalle.
Teokset

Mahomet second, tragedia (1714)
Les Troyennes, tragedia (11. maaliskuuta 1751). Teksti internetissä (Arkistoitu – Internet Archive)
Philoctète, tragedia (1755)
Astyanax, tragedia (1756).
Aiheesta muualla

Ranskan akatemian elämäkertatiedot (Arkistoitu – Internet Archive)
Шатобрэн, Жан-Батист-Вивьен
| 0 | 1 | 2 | 3 |
| --- | --- | --- | --- |
|  | Edeltäjä: Charles-Louis de Secondat de Montesquieu | Ranskan akatemian jäsen  Tuoli 2 1755–1775 | Seuraaja: François-Jean de Chastellux |
James Zealey

| Mitalit> Maa:   Yhdistynyt kuningaskunta.Miesten jalkapallo. Olympialaiset  | Mitalit> Maa:   Yhdistynyt kuningaskunta.Miesten jalkapallo. Olympialaiset  | Mitalit> Maa:   Yhdistynyt kuningaskunta.Miesten jalkapallo. Olympialaiset  | Maa:   Yhdistynyt kuningaskunta> Miesten jalkapallo. |
| --- | --- | --- | --- |
|  Kultaa | Pariisi 1900 | joukkuekilpailu |  |
James Edward Zealey (7. maaliskuuta 1868 Mile End – 1934 Paddington) oli brittiläinen jalkapalloilija, joka edusti Upton Park FC:ia. Hän kilpaili vuoden 1900 kesäolympialaisissa Pariisissa, jossa hän oli mukana voittamassa kultaa ja teki yhden maalin. Hän oli varsinaiselta ammatiltaan lukkoseppä.
Jelena Radionova

| Jelena Radionova |
| --- | --- |
 Radionova vuonna 2015.
Henkilötiedot
Syntynyt: 6. tammikuuta 1999 (ikä 25) Moskova, Venäjä
Kansalaisuus:   Venäjä
Taitoluistelija
Pituus:  167 cm
Valmentaja(t):  Inna Gontšarenko
Koreografi(t):  Ljudmila Vlasova   Anna Bilibina
Luisteluseura:  TsSKA Moskova
Aloittanut:  2003
Henkilökohtaiset parhaat pisteet (ISU)
Pisteet yhteensä:  211,32 Roselecom Cup 2015
Lyhytohjelma:  71,79 Roselecom Cup 2015
Vapaaohjelma:  139,53 Roselecom Cup 2015
| Mitalit> Maa:  Venäjä.Naisten taitoluistelu.MM-kilpailut  | Mitalit> Maa:  Venäjä.Naisten taitoluistelu.MM-kilpailut  | Mitalit> Maa:  Venäjä.Naisten taitoluistelu.MM-kilpailut  | Maa:  Venäjä> Naisten taitoluistelu. |
| --- | --- | --- | --- |
|  Pronssia | Shanghai 2015 | yksinluistelu |  |
| EM-kilpailut  | EM-kilpailut  | EM-kilpailut  |  |
|  Hopeaa | Tukholma 2015 | yksinluistelu |  |
Jelena Igorevna Radionova (ven. Елена Игоревна Радионова, s. 6. tammikuuta 1999 Moskova) on venäläinen taitoluistelija. Vuonna 2015 hän saavutti yksinluistelussa MM-pronssia ja EM-hopeaa.
Junioritasolla Radionova voitti maailmanmestaruuden vuosina 2013 ja 2014. Vuonna 2014 Radionova oli taitoluistelun Grand Prix -finaalissa toinen ja vuonna 2015 kolmas.
Radionova edustaa Moskovan TsSKA:ta. Venäjän mestaruuskisoissa hän saavutti kultaa vuonna 2015, hopeaa 2016 ja pronssia 2014.
Aiheesta muualla

Kuvia tai muita tiedostoja aiheesta Jelena Radionova Wikimedia Commonsissa
John Fredriksen

John Fredriksen (keskellä) vuonna 1989
John Fredriksen (11. toukokuuta 1944 Oslo, Norja) on norjalais-kyproslainen laivanvarustaja. Norjalaisen Kapital-lehden mukaan hänen omaisuutensa oli vuonna 2007 55,5 miljardia kruunua ja Forbesin mukaan noin 8 miljardia dollaria. Hän oli aikanaan Norjan rikkain henkilö ja vuonna 2008 hän oli Forbesin mukaan maailman 113. rikkain henkilö.
Fredriksen on pääomistajana muun muassa tankkerivarustamo Frontlinessa, kalanviljely-yritys Marine Harvestissa ja öljynporausyhtiö Seadrillissa.
Fredriksenillä ei ole juurikaan koulutusta. Hän aloitti 16-vuotiaana laivanvälitysyhtiö Blehr og Tenvigissä Oslossa. 1970-luvun alussa hän siirtyi harjoittamaan laivojen välitystä New Yorkiin. 1970-luvun puolivälissä hän perusti oman varustamon, joka otti vastaan tehtäviä Lähi-idän öljyntuottajayrityksiltä. 1980-luvulla hän ansaitsi suuria summia Persianlahdella Iranin ja Irakin sodan aikana. Hänen palveluksessaan olevat miehistöt ottivat suuria riskejä, josta Fredrikseniä arvosteltiin.
Nykyisin hän asuu Lontoossa ja on Kyproksen kansalainen. Hänellä on kaksostytöt Kathrine ja Cecilie (s. 1983), avioliitosta vuonna 2006 edesmenneen vaimonsa Inger Katharina Astrup Fredriksenin kanssa. Fredriksenin kansalaisuuden vaihdoksen syyksi toukokuussa 2006 on arveltu perintöveron välttämistä omaisuuden siirtyessä aikanaan hänen tyttärilleen ja yleensäkin norjalaisen verolainsäädännön kiristymistä sen suhteen, kauanko Norjan kansalaisen tulee oleskella ulkomailla vuosittain välttääkseen Norjan verotuksen.
Jelena Osipova

| Jelena Osipova> Елена Андреевна Осипова |
| --- | --- |
 Jelena Osipova vuonna 2019.
Henkilötiedot
Syntynyt: 11. marraskuuta 1945 (ikä 78) Leningrad, Neuvostoliitto
Kansalaisuus:  Venäjä
Ammatti:  taiteilija ja taiteenopettaja
Jelena Andrejevna Osipova (ven. Елена Андреевна Осипова; 11. marraskuuta 1945 Leningrad, Neuvostoliitto) on pietarilainen taiteilija, taiteenopettaja ja rauhanaktivisti.
Osipova syntyi vuonna 1945 Lenigradissa, nykyisessä Pietarissa. Hän on valmistunut taidekoulusta ja opettanut työelämänsä ajan taidetta, ja saa hyvin pientä eläkettä. Hän on osoittanut mieltä vuodesta 2002 Moskovan teatterikaappauksesta lähtien, eikä ole sen jälkeen lopettanut, vaikka viranomaiset ovat vaatineet lopettamaan ja pelotelleet häntä.
Osipovalla on Pietarissa helmikuussa 2023 Venäjän hyökkäystä Ukrainaan vastustava näyttely, joka kuitenkin rajoittuu sisällöltään sellaiseen aineistoon, jota ei ole kielletty. Näyttelyssä on vuosilta 2014–2022 mukana 15 teosta, joilla Osipova ottaa kantaa sotaan. Hän luonnehtii näyttelyä "katumuksen eleeksi". Näyttelyn on järjestänyt Aleksandr Šišlov, joka edustaa oppositiopuolueen Jablokon paikallisosastoa. Näyttely päättyy sodan vuosipäivänä 24. helmikuuta 2023.
Aiheesta muualla

Sozankova, Evgenia: ‘Indifference is our main problem’ Artist and activist Yelena Osipova on Russia’s war against Ukraine and her 20 years of protesting Putin’s regime Meduza.  19.4.2022. Viitattu 26.4.2022. (englanniksi)
Meet the 76-year-old Russian anti-war protester who’s not backing down Firstpost.com.  25.3.2022. Viitattu 26.4.2022. (englanniksi)
Japanin ralli 2006

|  Japanin ralli 2006 |
| --- | --- |
 11. osakilpailu 16 osakilpailusta kaudella 2006. 



Palkintokoroke
Voittaja:   Sébastien Loeb  Daniel Elena  (Kronos)
Toinen:   Marcus Grönholm  Timo Rautiainen  (Ford)
Kolmas:   Mikko Hirvonen  Jarmo Lehtinen  (Ford)
Rallin voittaja Sébastien Loeb.
Japanin ralli 2006 (virallisesti Rally Japan 2006) oli Rallin MM-sarjan kauden 2006 11. osakilpailu, joka ajettiin 1.–3. syyskuuta. Rallin voitti Kronoksen Sébastien Loeb. Toiseksi sijoittui Fordin Marcus Grönholm ja kolmanneksi Fordin Mikko Hirvonen.
Tulokset

| Sija | Kuljettaja | Kartanlukija | Auto | Aika | Ero | Pisteet |
| --- | --- | --- | --- | --- | --- | --- |
| 1. |  Sébastien Loeb |  Daniel Elena | Citroën Xsara WRC | 3:22.20,4 |  | 10 |
| 2. |  Marcus Grönholm |  Timo Rautiainen | Ford Focus RS WRC 06 | 3:22.26,0 | +5,6 | 8 |
| 3. |  Mikko Hirvonen |  Jarmo Lehtinen | Ford Focus RS WRC 06 | 3:25.06,9 | +2.46,5 | 6 |
| 4. |  Chris Atkinson |  Glenn MacNeall | Subaru Impreza WRC 2006 | 3:28.28,2 | +6.07,8 | 5 |
| 5. |  Manfred Stohl |  Ilka Minor | Peugeot 307 WRC | 3:29.31,1 | +7.10,7 | 4 |
| 6. |  Toshihiro Arai |  Tony Sircombe | Subaru Impreza WRC 2006 | 3:31.25,5 | +9.05,1 | 3 |
| 7. |  Petter Solberg |  Phil Mills | Subaru Impreza WRC 2006 | 3:34.04,1 | +11.43,7 | 2 |
| 8. |  Fumio Nutahara |  Daniel Barritt | Mitsubishi Lancer Evolution IX | 3:45.17,8 | +22.57,4 | 1 |
Lähde:
Muuta

Toshihiro Arain viimeiset pisteet.
Fumio Nutaharan ensimmäinen piste.
Aiheesta muualla

Kuvia tai muita tiedostoja aiheesta Japanin ralli 2006 Wikimedia Commonsissa
Osakilpailut MM-rallikaudella 2006
Monte Carlo
Ruotsi
Meksiko
Katalonia
Korsika
Argentiina
Sardinia
Akropolis
Saksa
Suomi
Japani
Kypros
Turkki
Australia
Uusi-Seelanti
Wales
Rallin maailmanmestaruussarjan Japanin rallit
| --- | --- |
2000-luku:   2004  2005  2006  2007  2008 
2010-luku:   2010 
2020-luku:   2020  2021  2022  2023 
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:2006 Rally Japan
Käännös suomeksi
Jelena Romanova

| Mitalit | Mitalit | Mitalit |  |
| --- | --- | --- | --- |
|  Jelena Romanova |  Jelena Romanova |  Jelena Romanova |  |
Naisten yleisurheilu
Maa:   Yhdistynyt joukkue
|  Olympialaiset  |  Olympialaiset  |  Olympialaiset  |  |
|  Kultaa | Barcelona 1992 | 3 000 m |  |
Maa:   Neuvostoliitto
| MM-kilpailut  | MM-kilpailut  | MM-kilpailut  |  |
|  Hopeaa | Tokio 1991 | 3 000 m |  |
| Maastojuoksun MM-kilpailut  | Maastojuoksun MM-kilpailut  | Maastojuoksun MM-kilpailut  |  |
|  Pronssia | Aix-les-Bains 1990 | pitkä matka |  |
| EM-kilpailut  | EM-kilpailut  | EM-kilpailut  |  |
|  Kultaa | Split 1990 | 10 000 m |  |
|  Hopeaa | Split 1990 | 3 000 m |  |
Jelena Nikolajevna Romanova (ven. Елена Николаевна Романова, 20. maaliskuuta 1963 Neženskoje Voronež – 28. tammikuuta 2007 Volgograd) oli venäläinen kestävyys- ja maastojuoksija sekä olympiavoittaja.
Romanova osallistui ensimmäisiin arvokisoihinsa vuonna 1987, kun hän oli Rooman MM-kisoissa 3 000 metrin juoksussa viides. Vuonna 1990 hän saavutti pronssia maastojuoksun MM-kisoista. Samana vuonna Splitin EM-kisoissa hän sijoittui hopealle 3 000 metrillä ja voitti kultaa 10 000 metrin juoksussa. Tokion MM-kisoissa 1991 Romanova voitti hopeaa 3 000 metrillä sekä oli 10 000 metrillä yhdeksäs.
Barcelonan olympialaisissa 1992 Romanova voitti olympiakultaa 3 000 metrin kilpailussa juosten loppukilpailun viimeiset 200 metriä aikaan 28,1. Hän osallistui vielä Stuttgartin MM-kisoihin 1993, jossa sijoittui 3 000 metrillä kuudenneksi.
Aiheesta muualla

Jelena Romanova Kansainvälinen yleisurheiluliitto. (englanniksi)
Romanova sporting-heroes.netissä
Naisten 3 000 metrin juoksun olympiavoittajat
Jonathan Wrather

Jonathan Paul Wrather (s. 16. maaliskuuta 1969) on englantilainen näyttelijä. Hänet tunnetaan parhaiten Joe Carterin roolista Coronation Streetissä (2002–2003) ja narsisti Pierce Harrisin roolista Emmerdalessa (2016–2017).
Wrather on vieraillut useissa televisiosarjoissa, kuten Sairaalaelämää (1999, 2009, 2015), Fitz ratkaisee, Clocking Off, Bob & Rose, Fat Friends, The Fugitives, Bones, Hiljainen todistaja, Waterloo Roadin koulu sekä Jo.
Wrather opiskeli näyttelemistä arvostetussa Royal Academy of Dramatic Artissa ja hän on näytellyt muun muassa West Endin teattereissa.
Jan Söderblom

Jan Arne Söderblom (s. 2. marraskuuta 1970 Helsinki) on suomalainen viulisti ja kapellimestari.
Muusikkoperheeseen syntynyt Söderblom aloitti uransa jo 12-vuotiaana, jolloin hän oli jäsenenä Uusi Helsinki -kvartetissa. Hän teki myös merkittävän elokuvaroolin nuorena Arto Arsina vuoden 1985 elokuvassa Da Capo. Sibelius-akatemian kapellimestariluokalla Söderblom opiskeli vuosina 1997–2001.
2000-luvulla hän on johtanut useita eri orkestereita sekä Suomessa että ulkomailla. Kotimaassa on johtanut muun muassa Radion sinfoniaorkesteria, Helsinki ja Tampere filharmonioita, Sinfonia Lahtea, Tapiola Sinfoniettaa sekä Avanti! -orkesteria.
Ulkomailla Söderblom on johtanut useita eri orkestereita, kuten Skotlannin ja Lausannen kamariorkestereita, Helsingborgin sinfoniaorkesteria sekä Espanjan ja Norjan radioiden orkestereita.
Jan Söderblom on toiminut Lappeenrannan kaupunginorkesterin  sekä Musica Fiskars -festivaalin ja Joroisten Musiikkipäivien taiteellisena johtajana. Rauma Festivo -tapahtuman taiteellisena johtajana hän toimii kolmivuotiskauden 2012–2014. Syksyllä 2012 Söderblom aloitti Pori Sinfoniettan uutena kapellimestarina.
Vuoden 2021 alussa Söderblom aloittaa Suomalaisen kamariorkesterin taiteellisena johtajana ja toimii joissakin konserteissa orkesterin konserttimestarina.
Jan Söderblomin veli on teatteriohjaaja Erik Söderblom. Heidän isänsä oli kapellimestari Ulf Söderblom.
Söderblom ideoi ja organisoi kansainvälisen rauhankonsertin, joka järjestettiin Helsingin Musiikkitalolla 31.8.2014.
Jonakin päivänä

| Jonakin päivänä |
| --- | --- |
Ohjaaja:  Matti Ijäs
Käsikirjoittaja:  Matti Ijäs
Tuottaja:  Kari Paukkunen
Säveltäjä:  Eero Ojanen
Kuvaaja:  Timo Kapanen
Leikkaaja:  Päivi Portaankorva-Koivisto
Pääosat:  Reidar Palmgren Pauliina Asikainen Juha Pikkarainen Soli Labbart Tiina Karvinen
Valmistustiedot
Valmistusmaa:   Suomi
Tuotantoyhtiö:  Yleisradio
Ensi-ilta:  14. tammikuuta 1994 Yle TV2
Alkuperäiskieli:  suomi
Aiheesta muualla
IMDb 
Elonet
Infobox OKNimi-testi OK: 
Jonakin päivänä on Matti Ijäksen ohjaama televisioelokuva vuodelta 1994. Elokuva esitettiin osana neljän elokuvan Nuori rakkaus -sarjaa.
Elokuvassa nuoren pariskunnan vaimo on synnyttämäisillään ja pariskunta tilaa taksin sairaalaan. Mies huomaa unohtaneensa avaimet sekä lompakkonsa kotiin. Taksi vie vaimon sairaalaan ja mies palaa taksikuskin kanssa noutamaan kotiinsa unohtamiaan tavaroita. Ajomatkan aikana tilanne ajautuu kuitenkin konfliktiin.
Jirōmarun metroasema

Jirōmarun metroasema (jap. 次郎丸駅, Jirōmaru eki) on Fukuokan kaupungin Sawaran suuralueella sijaitseva metroasema. Asema on viidestoista asema Nanakuma-linjalla Tenjin-Minamin metroaseman päästä lukien. Asema on avattu 3. helmikuuta 2005.
Aseman symboli
Aseman lähellä sijaitsevat muun muassa:
TSUTAYA Jirōmaru
Aiheesta muualla

Jiroumaru dot com (japaniksi)
Jirōmarun aseman viralliset sivut (Arkistoitu – Internet Archive) (japaniksi)
Fukuokan kaupungin metron Nanakuma-linja
Asemat: Tenjin-Minami | Watanabe dōri | Yakuin | Yakuin ōdōri | Sakurazaka | Ropponmatsu | Befu | Chayama | Kanayama | Nanakuma | Fukudai-mae | Umebayashi | Noke | Kamo | Jirōmaru | Hashimoto
James Thomas

James "Son" Thomas (14. lokakuuta 1926 Eden, Mississippi – 26. kesäkuuta 1993 Greenville, Mississippi) oli yhdysvaltalainen delta blues -muusikko, kitaristi, laulaja ja kuvanveistäjä.
Elämä

Thomas ei koskaan tuntenut isäänsä, ja hänen äitinsä vanhemmat kasvattivat Jamesin. Nämä antoivat hänelle lempinimen "Son". Jo nuorena Thomas alkoi tehdä veistoksia savesta. Hänen erityispiirteensä oli pääkalloveistokset, joille hän hankki paikallisilta hammaslääkäreiltä aidot hampaat. Hänen töitään on ollut esillä gallerioissa New Yorkissa, Los Angelesissa ja Washington D.C.:ssä.
Thomasin toinen mielenkiinnon kohde oli musiikki. Hänen setänsä opetti Sonille kitaransoiton alkeet. Myöhemmin hän alkoi soitella Yazoo Cityn baareissa yhdessä muun muassa Elmore Jamesin kanssa. Hän soitteli kappaleita kuten "Catfish Blues" ja "Cairo Blues", jälkimmäisen ansiosta häntä välillä kutsuttiinkin "Cairo" Son Thomasiksi. Varsinaisen elantonsa Thomas kuitenkin hankki haudankaivajana. Myöhemmin kun hänen terveytensä meni huonommaksi, hän alkoi työskennellä huonekaluliikkeessä. Vuonna 1961 hän muutti Mississipin Lelandiin.
Vuonna 1967 musiikintutkija, folkloristi William Ferris "löysi" Thomaksen. Thomaksesta tuli keskeinen henkilö monissa Ferriksen töissä kuten kirjassa Blues From The Delta ja dokumenttifilmeissä Mississippi Delta Blues (1969), James 'Son Ford' Thomas: Delta Blues Singer (1970), Give My Poor Heart Ease (1975), I Ain't Lying (1975) ja Made In Mississippi (1975). Thomaksesta tuli huomattava bluesmuusikko, joka levytti useita albumeita levymerkeille kuten Transatlantic, Matchbox ja Southern Folklore sekä keikkaili aktiivisesti, muun muassa vuonna 1981 Euroopassa American Folk Blues Festival -kiertueen mukana.
Son Thomas kärsi huonosta terveydestä koko aikuisikänsä, minkä takia hän vaikutti ikäistään vanhemmalta. Vuonna 1981 häntä ammuttiin vahingossa vatsaan, ja vuonna 1991 hän joutui leikkaukseen aivokasvaimen vuoksi. Toukokuussa 1993 Thomas sai sydäninfarktin, josta hän ei koskaan toipunut, ja hän kuoli sairaalassa 66-vuotiaana sydänkohtaukseen.
Aiheesta muualla

James Thomas  AllMusicissa (englanniksi)
Greg Johnson: James "Son" Thomas (Arkistoitu – Internet Archive) (Article Reprint from the October 2000 BluesNotes)
Kuvitettu diskografia